text: 14-årig stjal sin søsters bilnøgler og gav vennerne en tur
  14 februar 2016 kl. 05.36
  14-årig drengs storesøster måtte hente ham og sin bil på politistationen.
  Gaderne i Varde midtby var noget usikre lørdag aften ved 19-tiden. En 14-årig dreng kørte nemlig rundt i byen med tre meget unge passagerer i bilen.
  Politiet fik et tip fra en person, der havde set optrinnet og vidste, at føreren af bilen kun var 14 år.
  Drengen havde stjålet sin søsters bilnøgler og inviteret vennerne med ud i trafikken. Passagererne var var drenge på henholdsvis 11, 14 og 15 år.
  En patruljevogn fik sat en stopper for drengenes eventyr, og drengene måtte afhentes af forældre hos politiet. Den 14-årige fører fik den tvivlsomme ære at blive hentet af sin storesøster.
  14 årig dreng tog nøgler til søsters bil kørte en tur i Varde sammen med 3 drenge på 11, 14 og 15 år Drengene hentet af forældrene #politidk
  
  